# Цынцынаці

|  |
| --- |
| Цынцынаці |
| Населены пункт |
|  |
|

|  |  |
| --- | --- |
|  |  |
| Сьцяг | Герб |

 |
|  Дэвіз  | Strength in Unity |
|  Краіна  |  ЗША
 |
|  Штат  |  Агаё
 |
|  Дата заснаваньня  | 1788 |
|  Кіраўніцтва і ўлада  |
| Mayor of Cincinnati, Ohio[d] | Афтаб Пурэвал[d] |
|  Геаграфія  |
|  Плошча  |  206,01 км²
 |
|  Вышыня НУМ  |  147 м
 |
|  Часавы пас  | EDT[d], UTC-5 і UTC-4 |
|  Каардынаты  | 39°06′ пн. ш. 84°31′ з. д. |
|  Насельніцтва  |
|  Колькасьць  | * ▲309 317 чал. (1 красавіка 2020)
 |
|  Лічбавыя ідэнтыфікатары  |
|  Тэлефонны код  | 513 |
|  Паштовы індэкс  | 45201, 45202, 45203, 45204, 45205, 45206, 45207, 45208, 45209, 45211, 45212, 45213, 45214, 45215, 45216, 45217, 45218, 45219, 45220, 45221, 45222, 45223, 45224, 45225, 45226, 45227, 45229, 45230, 45231, 45232, 45233, 45234, 45235, 45236, 45237, 45238, 45239, 45240, 45241, 45242, 45243, 45244, 45245, 45246, 45247, 45248, 45249, 45250, 45251, 45252, 45253, 45254, 45255, 45258, 45262, 45263, 45264, 45267, 45268, 45269, 45270, 45271, 45273, 45274, 45275, 45277, 45280, 45296, 45298, 45299 і 45999 |
|  |
|  Сайт  | www.cincinnati-oh.gov |
| Цынцынаці на мапе ЗША ±
Цынцынаці
Цынцынаці
 |

**Цынцына́ці** (па-ангельску: *Cincinnati*) — места штату Агаё, ЗША. Цынцынаці месьціцца на рацэ Агаё.

## Гісторыя

Цынцынаці быў заснаваны ў 1788 годзе, калі Матыяс Дэнман, палкоўнік Робэрт Патэрсан і Ізраэл Лэдлаў высадзіліся на паўночным беразе Агаё насупраць вусьця ракі Лікінг і пастанавілі там пасяліцца. Першы землеўпараднік Джон Філсан назваў паселішча як Ласантывіл, але 4 студзеня 1790 году Артур Сэнт-Клер назваў яго ў гонар Таварыства Цынцынаці.

Выява Цынцынаці 1812 году.
У 1811 годзе зьяўленьне параходаў на рацэ Агаё пашырыла гандаль праз больш хуткае суднаходзтва, пасьля чаго горад усталяваў гандлёвыя сувязі з Сэнт-Луісам і Новым Арлеанам. Цынцынаці набыў статус места 1 сакавіка 1819 году. Экспартуючы сьвіную прадукцыю і сена, ён стаў цэнтрам перапрацоўкі сьвініны ў рэгіёне. З 1810 па 1830 гады насельніцтва павялічылася амаль утрая, то бок з 9642 да 24 831 чалавек. У горадзе адчуваўся дэфіцыт працоўнай сілы да канца 1840-х гадоў, калі пачаліся сюды вялікімі хвалямі іміграцыі трапілі ірляндцы і немцы. Горад хутка рос цягам наступных двух дзесяцігодзьдзяў, дасягнуўшы колькасьці жыхароў у 115 тысяч чалавек да 1850 году. Разьмяшчэньне Цынцынаці на мяжы паміж вольным штатам Агаё і рабаўладальніцкім штатам Кентукі зрабіла яго папулярным месцам для рабоў, якія ўцякалі з Поўдня. У 1859 годзе ў Цынцынаці зьявілася шэсьць трамвайных лініяў, якія мелі конную цягу.

На пачатку XX стагодзьдзя насельніцтва складала 325 902 чалавекі. У XX стагодзьдзі горад рэалізаваў мноства амбітных праектаў, у тым ліку з узьвядзеньнем будынка Інгалз, які быў завершаны ў 1903 годзе. У 1920-я гады пачалася перабудова цэнтральнага раёну, якая трывала наступныя дзесяцігодзьдзі. Тады былі пабудаваныя тэрмінал Цынцынаці-Юніян, будынак суду і пошты ЗША, Цынцынацкі мэтрапалітэн і 49-павярховы гмах Кэр’ю, які стаў найвышэйшым будынкам гораду па завяршэньні будаўніцтва. Цынцынаці перажыў Вялікую дэпрэсію лепш, чым большасьць амэрыканскіх гарадоў такога памеру, галоўным чынам дзякуючы хуткага адраджэньня рачнога гандлю, які быў таньнейшым, чым перавозка тавараў чыгункай. Па Другой сусьветнай вайне мясцовыя ўлады распрацавалі генэральны плян гарадзкога абнаўленьня, які прывёў да мадэрнізацыі цэнтральнай часткі гораду. У 1950-я гады насельніцтва Цынцынаці дасягнула піку ў 509 998 чалавек, пасьля чаго пачаўся ператок насельніцтва ў прадмесьці. Спад у прамысловасьці ў канцы XX стагодзьдзя прывёў да страты многіх працоўных месцаў, пакінуўшы многіх людзей у галечы і без прытулку.

## Крыніцы

## Вонкавыя спасылкі

* Афіцыйны сайт.